In Dei nomine, ego Ansedeus et uxor mea Fredeburgis, paventes diem extremæ vocationis, donamus pro animæ nostræ remedio donatumque in perpetuum esse volumus res nostras ad monasterium sanctæ Mariæ et sancti Petri atque sancti Benedicti Floriacensis loci, ubi ipse sanctus Benedictus debito quiescit honore, et ubi præesse cognoscitur vir venerabilis abbas Richardus, una cum turba plurima monachorum ibidem Deo famulantium: quæ sitæ sunt in pago qui vocatur Adamos et in villa quæ dicitur Adatens, hoc est mansum I, ubi Alerius visus fuit manere, et alio manso a longa Petra et quicquid ad ipsos mansos videtur aspicere, cum terris indominicatis et pratis, silvis, cultis et incultis, exitibus et ingressibus, totum ad integrum benivolo et promptissimo animo concedimus, concessumque in perpetuum esse volumus, et de nostro jure et potestate in illorum jus et potestatem transfundimus. Si quis vero quod futurum non credimus, si nos ipsi aut ullus etc. Actum Patriciaco monasterii. S. Ansedei et uxoris ejus Fredeburgis ac filiæ corum Ingeltrudis qui hanc donationem fieri fecerunt et firmaverunt. SS. Aynrici ducis Burgundionum. S. Widonis. S. Warulfi. S. Rotberti. (chrismon) Beraldi. Data in mense junio, anno XVI regnante Lothario rege. Richardus notarius et levita scripsit.